Gjaldskrá fyrir Vatnsveitu Rangárþings ytra og Ásahrepps Árlega skal greiða vatnsgjald af öllum fasteignum í sveitarfélaginu sem tengdar hafa verið vatnsveitu . Vatnsgjald íbúðarhúsnæðis / frístundahúsa og lóða er kr. 54.000 pr. ein . en fer þó aldrei yfir 0,5% af fasteignamati . Vatnsgjald annarra mannvirkja en getið er í 2. mgr. þessarar greinar sem tengt er vatnsveitu er 0,29% af fasteignamati viðkomandi fasteignar , ásamt lóð . Vatnsgjald fyrir vatnsnotkun í beitarhólf / landspildu skal vera kr. 27.000 fyrir hverja tengingu við aðal - eða dreifiæðar veitunnar . Allar brynningar sem tengjast veitukerfinu skulu vera með viðurkenndum flot - eða skriðlokabúnaði . Tilkynna þarf til vatnsveitunnar staðsetningu og fjölda brynningartækja utanhúss . Heimilt er að loka fyrir heimæðar hjá þeim sem eru staðnir að sóun vatns og sírennsli er bannað . Tenging við vatnsveitu Rangárþings ytra og Ásahrepps án leyfis er með öllu óheimil . Í fyrirtækjum og annars staðar þar sem vatn er notað til annars en venjulegra heimilisþarfa , skal auk vatnsgjalds , greiða sérstakt notkunargjald kr. 42,68 pr. m³ samkvæmt rennslismæli sem vatnsveitan á og rekur . Fyrir rennslismæla skal greidd árleg mælaleiga eftir stærð mælis sem hér segir : Þeir sem óska eftir að tengjast aðal - eða dreifiæðum veitunnar greiða heimæðargjald . Gjaldskráin miðast við að ídráttarrör fyrir heimæð hafi verið lagt á frostfríu dýpi frá tengistað vatnsveitunnar við lóðarmörk , að inntaksstað mannvirkis og að lega og frágangur ídráttarrörsins hafi verið tekin út og samþykkt af starfsmönnum vatnsveitunnar . Lágmarksheimæðargjald er kr. 291.000 m.v. 25 mm þvermál rörs og allt að 25 metra lengd heimæðar . Heimæðargjald hækkar í samræmi við aukinn sverleika og / eða lengd heimæðar sem hér segir : Verð pr.m. umfram 25 m kr . Ef heimæð er lengri en 250 metrar skal samið sérstaklega um heimæðargjald áður en til framkvæmda kemur . Við sérstakar aðstæður , s.s. vegna frosts í jörðu og sprengingar eða fleygunar á klöpp , skal greitt sérstakt álag allt að 25% sem leggst ofan á heimæðargjald . 5. gr . Kostnaðarþátttaka vegna vatnsæða . Í þeim tilfellum þegar um er að ræða ósk um að tengjast veitunni á svæðum þar sem aðal - eða dreifiæðar eru ekki til staðar eða aðstæður óvenjulegar þá skal semja um kostnaðarskiptingu vegna lagningar þeirra áður en til framkvæmda kemur . Gjalddagi heimæðargjalds er við úthlutun lóðar sem er í eigu Rangárþings ytra eða Ásahrepps , eða sem sveitarfélögin hafa ráðstöfunarrétt yfir , og við útgáfu byggingarleyfis á öðrum lóðum . Eindagi er 30 dögum eftir gjalddaga . Gjalddagar vatnsgjalds eru hinir sömu og ákveðnir eru fyrir fasteignagjöld og skal innheimtu hagað á sama hátt og innheimtu fasteignagjalda . Gjalddagar notkunargjalds eru á fjögurra mánaða fresti . Eindagi er 20 dögum eftir gjalddaga . Gjalddagi leigugjalds fyrir mæli er 1. febrúar . Eindagi er 20 dögum eftir gjalddaga . 7. gr . Greiðsluskilmálar . Heimilt er að semja um greiðslu heimæðargjalda til allt að 18 mánaða frá gjalddaga . Skráður eigandi fasteignar ber ábyrgð á greiðslu vatnsgjalds og heimæðargjalds en notandi , ef hann er annar er fasteignareigandi , ber ábyrgð á greiðslu notkunargjalds . Gjöldin njóta lögveðréttar í lóð og mannvirkjum í næstu tvö ár eftir gjalddaga með forgangsrétti fyrir hvers konar samningaveði og aðfararveði . Heimilt er að loka fyrir heimæðar hjá þeim sem vanrækja að greiða notkunargjald að undangenginni skriflegri aðvörun . Notkunargjald og leigugjald fyrir fyrir mæli , ásamt áföllnum kostnaði og vöxtum er heimilt að taka fjárnámi . Heimilt er að stöðva vatnssölu til þeirra er vanrækja viðhald vatnslagna innanhúss og eru staðnir að sóun vatns . Gjöld samkvæmt 1 - 4. gr. miðast við byggingarvísitölu fyrir desember 2019 ( 146,4 ) og er uppfært miðað við vísitöluhækkanir fjórum sinnum á ári , í mars , júní , september og desember . Gjaldskrá þessi er sett í samræmi við lög um vatnsveitur sveitarfélaga nr. 32 / 2004 og reglugerð um vatnsveitur sveitarfélaga nr. 401 / 2005 og öðlast gildi 1. janúar 2020 . Jafnframt fellur úr gildi gjaldskrá sama efnis nr. 1331 / 2016 . formaður stjórnar vatnsveitu Rangárþings ytra og Ásahrepps .